CELEX: 32018D0807(03)
Language: hu
Date: 2018-08-03 00:00:00
Title: A Bizottság végrehajtási határozata (2018. augusztus 3.) az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről (Uhlen Laubach (OEM))

7.8.2018   
               
               
                  HU
               
               
                  Az Európai Unió Hivatalos Lapja
               
               
                  C 277/13
               
            
         A BIZOTTSÁG VÉGREHAJTÁSI HATÁROZATA
         (2018. augusztus 3.)
         az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről
         (Uhlen Laubach (OEM))
         (2018/C 277/05)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
         mivel:
         
                     (1)
                  
                  
                     Németország az 1308/2013/EU rendelet II. része II. címe I. fejezetének 2. szakasza alapján kérelmet nyújtott be a „Uhlen Laubach” elnevezés oltalom alá helyezése iránt.
                  
               
                     (2)
                  
                  
                     A Bizottság az 1308/2013/EU rendelet 97. cikke (2) bekezdésének megfelelően megvizsgálta a kérelmet, és megállapította, hogy a rendelet 93–96. cikkében, 97. cikkének (1) bekezdésében, valamint 100., 101. és 102. cikkében előírt feltételek teljesülnek.
                  
               
                     (3)
                  
                  
                     Annak érdekében, hogy lehetőség nyíljon az 1308/2013/EU rendelet 98. cikke szerint felszólalási nyilatkozatok benyújtására, az Európai Unió Hivatalos Lapjában közzé kell tenni a rendelet 94. cikke (1) bekezdésének d) pontjában említett egységes dokumentumot és a kapcsolódó termékleírásnak a „Uhlen Laubach” elnevezés oltalom alá helyezése iránti kérelem vizsgálatára irányuló előzetes nemzeti eljárással összefüggő közzétételére való hivatkozást,
                  
               A KÖVETKEZŐKÉPPEN HATÁROZOTT:
         
            Egyetlen cikk
            Az „Uhlen Laubach” (OEM) elnevezéshez tartozó, az 1308/2013/EU rendelet 94. cikke (1) bekezdésének d) pontja szerint elkészített egységes dokumentumot és a kapcsolódó termékleírás közzétételére való hivatkozást e határozat melléklete tartalmazza.
            Az 1308/2013/EU rendelet 98. cikkével összhangban e határozat közzététele jogot keletkeztet arra, hogy az e cikk első bekezdésében szereplő elnevezés oltalom alá helyezése ellen e határozatnak az Európai Unió Hivatalos Lapjában való közzététele időpontjától számított két hónapon belül kifogást emeljenek.
         
         
            Kelt Brüsszelben, 2018. augusztus 3-án.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
      
      
         
            MELLÉKLET
            EGYSÉGES DOKUMENTUM
            
               „Uhlen Laubach”
            
            
               PDO-DE-02082
            
            
               A kérelem benyújtásának időpontja: 2015.3.26.
            
            1.   Bejegyzendő elnevezés(ek)
            
            Uhlen Laubach
            2.   A földrajzi árujelző típusa
            
            OEM – oltalom alatt álló eredetmegjelölés
            3.   A szőlőből készült termékek kategóriái
            
            
                     
                        1.
                     
                     
                        Bor
                     
                  
                     
                        5.
                     
                     
                        Minőségi pezsgő
                     
                  4.   A bor(ok) leírása
            
            
               Minőségi bor
            
            A fehér rizling borok érlelése az Uhlen Laubach birtokon történik. A szőlőből készült terméknek három, egymástól kissé eltérő tulajdonságokkal rendelkező típusa létezik: minőségi bor, különleges tulajdonságokkal rendelkező bor (Prädikatswein) és Sekt b.A. (meghatározott termőhelyről származó minőségi pezsgő).
            A fiatal Uhlen Laubach borok halványsárga, esetenként zöldes színe a termék érésével párhuzamosan erősödik, majd a bor teljes beérésékor meleg, telített aranyszínre változik. A borok aromáját a gyümölcsös felhang és a pala ásványok jellemző ízének kölcsönös hatása határozza meg. 25–45 % közötti mésztartalmával a szürke Laubach pala egyike a Mosel régió legmeszesebb kőzeteinek. Ez magyarázza az itt termelt borok gyakran hideg füstre és mogyoróra emlékeztető aromáját, illetve általánosan teltebb, lágy ízét. A meleg és bársonyos borok közül sokat lenyűgöző teltség és ízmélység jellemez. A borok krémesek és rendszerint már nagyon rövid érlelési időszak után fogyaszthatók.
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                        15,0 
                     
                  
                        Minimális tényleges alkoholtartalom (térfogatszázalék):
                     
                     
                        11,5 
                     
                  
                        Minimális összes savtartalom:
                     
                     
                        5,0  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                        1,08 
                     
                  
                        Maximális összes kén-dioxid-tartalom (mg/l):
                     
                     
                        250
                     
                  
               Különleges tulajdonságokkal rendelkező bor (Prädikatswein), az alábbi kiegészítéssel: Auslese
            
            A fehér rizling borok érlelése az Uhlen Laubach birtokon történik. A szőlőből készült terméknek három, egymástól kissé eltérő tulajdonságokkal rendelkező típusa létezik: minőségi bor, különleges tulajdonságokkal rendelkező bor (Prädikatswein) és Sekt b.A. (meghatározott termőhelyről származó minőségi pezsgő).
            A fiatal Uhlen Laubach borok halványsárga, esetenként zöldes színe a termék érésével párhuzamosan erősödik, majd a bor teljes beérésékor meleg, telített aranyszínre változik. A borok aromáját a gyümölcsös felhang és a pala ásványok jellemző ízének összjátéka határozza meg. 25–45 % közötti mésztartalmával a szürke Laubach pala egyike a Mosel régió legmeszesebb kőzeteinek. Ezzel magyarázható az itt érlelt borok gyakran hideg füstre és mogyoróra emlékeztető aromája, illetve általánosan teltebb, lágy íze. A meleg és bársonyos borok közül sokat lenyűgöző teltség és ízmélység jellemez. A borok krémesek és rendszerint már nagyon rövid érlelési időszak után fogyaszthatók. Az ízek és aromák ismertetett skáláját jellemző alapvető édes íz az Auslese borok esetében finoman jelenik meg, és krémesebb a Beerenauslese boroknál, amelyeknek mézes ízt is kölcsönözhet. A borok ízének ezek a vonatkozásai még hangsúlyosabban jelennek meg a Trockenbeerenauslese borokban. Az Eiswein esetében az ízek és aromák ismertetett skáláját a fűszeres savasság egészíti ki.
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                        41,0 
                     
                  
                        Minimális tényleges alkoholtartalom (térfogatszázalék):
                     
                     
                        5,5 
                     
                  
                        Minimális összes savtartalom:
                     
                     
                        7,0  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                        2,1 
                     
                  
                        Maximális összes kén-dioxid-tartalom (mg/l):
                     
                     
                        350
                     
                  
               Különleges tulajdonságokkal rendelkező bor (Prädikatswein), a Beerenauslese, Trockenbeerenauslese vagy Eiswein kiegészítő megjelöléssel
            
            A fehér rizling borok érlelése az Uhlen Laubach birtokon történik. A szőlőből készült terméknek három, egymástól kissé eltérő tulajdonságokkal rendelkező típusa létezik: minőségi bor, különleges tulajdonságokkal rendelkező bor (Prädikatswein) és Sekt b.A. (meghatározott termőhelyről származó minőségi pezsgő).
            A fiatal Uhlen Laubach borok halványsárga, esetenként zöldes színe a termék érésével párhuzamosan erősödik, majd a bor teljes beérésékor meleg, telített aranyszínre változik. A borok aromáját a gyümölcsös felhang és a pala ásványok jellemző ízének összjátéka határozza meg. 25–45 % közötti mésztartalmával a szürke Laubach pala egyike a Mosel régió legmeszesebb kőzeteinek. Ezzel magyarázható az itt érlelt borok gyakran hideg füstre és mogyoróra emlékeztető aromája, illetve általánosan teltebb, lágy íze. A meleg és bársonyos borok közül sokat lenyűgöző teltség és ízmélység jellemez. A borok krémesek és rendszerint már nagyon rövid érlelési időszak után fogyaszthatók. Az ízek és aromák ismertetett skáláját jellemző alapvető édes íz az Auslese borok esetében finoman jelenik meg, és krémesebb a Beerenauslese boroknál, amelyeknek mézes ízt is kölcsönözhet. A borok ízének ezek a vonatkozásai még hangsúlyosabban jelennek meg a Trockenbeerenauslese borokban. Az Eiswein esetében az ízek és aromák ismertetett skáláját a fűszeres savasság egészíti ki.
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                        41,0 
                     
                  
                        Minimális tényleges alkoholtartalom (térfogatszázalék):
                     
                     
                        5,5 
                     
                  
                        Minimális összes savtartalom:
                     
                     
                        7,0  milliekvivalens/liter
                     
                  
                        Maximális illósavtartalom (milliekvivalens/liter):
                     
                     
                        2,1 
                     
                  
                        Maximális összes kén-dioxid-tartalom (mg/l):
                     
                     
                        400
                     
                  
               Sekt b.A. (meghatározott termőhelyről származó minőségi pezsgő)
            
            A fehér rizling borok érlelése az Uhlen Laubach birtokon történik. A szőlőből készült terméknek három, egymástól kissé eltérő tulajdonságokkal rendelkező típusa létezik: minőségi bor, különleges tulajdonságokkal rendelkező bor (Prädikatswein) és Sekt b.A. (meghatározott termőhelyről származó minőségi pezsgő).
            A fiatal Uhlen Laubach borok halványsárga, esetenként zöldes színe a termék érésével párhuzamosan erősödik, majd a bor teljes beérésékor meleg, telített aranyszínre változik. A borok aromáját a gyümölcsös felhang és a pala ásványok jellemző ízének összjátéka határozza meg. 25–45 % közötti mésztartalmával a szürke Laubach pala egyike a Mosel régió legmeszesebb kőzeteinek. Ez magyarázza az itt termelt borok gyakran hideg füstre és mogyoróra emlékeztető aromáját, illetve általánosan teltebb, lágy ízét. A meleg és bársonyos borok közül sokat lenyűgöző teltség és ízmélység jellemez. A borok krémesek és rendszerint már nagyon rövid érlelési időszak után fogyaszthatók. A Prädikatswein borokhoz tartozó az ízek és aromák ismertetett skáláját a Sekt b.A. borok esetében fokozza és felerősíti a pezsgő előállítása során felhasznált szén-dioxid.
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                        13,5 
                     
                  
                        Minimális tényleges alkoholtartalom (térfogatszázalék):
                     
                     
                        11,5 
                     
                  
                        Minimális összes savtartalom:
                     
                     
                        5,0  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                        1,08 
                     
                  
                        Maximális összes kén-dioxid-tartalom (mg/l):
                     
                     
                        185
                     
                  5.   Borkészítési eljárások
            
            a.   
                  Alapvető borászati eljárások
               
            
            A borkészítésre vonatkozó korlátozások
            A következők nem engedélyezettek: kálium-szorbát, lizozim, dimetil-dikarbonát, elektrodialízis, alkoholmentesítés, kationcserélők, sűrítés (kriokoncentráció, ozmózis, kúpos centrifugáló oszlop), édesítés szőlőmusttal, tölgyfaforgáccsal vagy egyéb tölgyfakészítményekkel.
            
               Minőségi bor
            
            Konkrét borászati eljárás
            
                         
                     
                     
                        Legalább 88 °Oechsle-fok; maximális savtartalom = 7,5 g/l; avinálás legfeljebb 14,0 térfogatszázalék
                     
                  
                         
                     
                     
                        Legfeljebb 100 °Oechsle-fok és avinált borok: maximális maradékcukor-tartalom = „félszáraz” a bortörvény szerint
                     
                  
                         
                     
                     
                        100 °Oechsle-fok felett: maximális maradékcukor-tartalom = musttömeg/3
                     
                  
               Különleges tulajdonságokkal rendelkező bor (Prädikatswein)
            
            Konkrét borászati eljárás
            
                         
                     
                     
                        Auslese: legalább 105 °Oechsle-fok; minimális maradékcukor-tartalom = 90 g/l
                     
                  
                         
                     
                     
                        Beerenauslese: legalább 130 °Oechsle-fok; minimális maradékcukor-tartalom = 150 g/l
                     
                  
                         
                     
                     
                        Trockenbeerenauslese: legalább 180 °Oechsle-fok; minimális maradékcukor-tartalom = 180 g/l
                     
                  
                         
                     
                     
                        Eiswein: legalább 130 °Oechsle-fok; minimális maradékcukor-tartalom = 150 g/l
                     
                  
               Sekt b.A. (meghatározott termőhelyről származó minőségi pezsgő)
            
            Konkrét borászati eljárás: hagyományos palackos erjesztés
            b.   
                  Maximális hozamok
               
            
            70 hektoliter/hektár
            6.   Körülhatárolt terület
            
            Az Uhlen Laubach a „Mosel” OEM terület (PDO-DE-A1270) része.
            Az Uhlen Laubach szőlőültetvények a Rajna-vidék-Pfalz szövetségi államhoz tartozó Mayen-Koblenz járás Winningen település területén találhatók. A bor világában és egyéb helyeken az Uhlen régiónak ez a része már több mint tíz éve „Laubach” néven ismert, amely az itt talált pala pontos földtani meghatározásából származik. A terület fent a 256/112, 2571/118, 2581/119, 2398/0, 2395/3 és 2393/0 parcellával kezdődik, lent pedig a 2222/1 parcellával ér véget.
            Az „Uhlen Laubach” OEM jelzésű termékek a bejegyzett „Mosel” OEM területen (PDO-DE-A1270) állíthatók elő. A meghatározott terület a „Mosel” OEM területen található. Az Uhlen Laubach birtok területe 12,84 hektár.
            7.   Fontosabb borszőlőfajták
            
            Weißer Riesling
            8.   A kapcsolat(ok) leírása
            
            Az Uhlen Laubach szőlőültetvények Alsó-Mosel teraszos művelésű tájain fekszenek. A hagyományos kialakítású Uhlen Laubach teraszok délnyugati tájolásúak, és körülbelül 75–210 m tengerszint feletti magasságban találhatók. Ennél a kis tengerszint feletti magasságnál viszonylag magasnak számított az utóbbi öt év 11,6 °C-os átlaghőmérséklete. Az alacsony csapadékszint (körülbelül 620 mm) és a napsütéses órák nagy száma (1 922) miatti mikroklíma eltér a többi „Mosel” OEM területre jellemző viszonyoktól, és ez biztosítja a különlegesen érett szőlőszemek kialakulását (magas potenciális alkoholtartalom, alacsony savtartalom és a fenolos anyagok érettsége). Ezek a borok rendkívül expresszívek és nagyon testes ízűek. Az Uhlen Laubach régió sajátos geológiai adottságai segítik a szőlőszemek fiziológiai érettségének elérését és alakítják az itt előállított borok egyedi ízét. A földtani időskálán az Uhlen Laubach a devon időszak alsó devon sorozatához tartozik. Ezen belül a területet az Oberems/Laubach és Lahnstein alszintekről, valamint a Laubach és Hohenrhein szintekről származó üledékek alkotják. A területen talált pala nagy mésztartalma a tengerfenék fokozódó sekélyesedését jelzi. A legfeljebb 10–20 méter mély trópusi tenger kezdetben elegendő oxigént tartalmazott a ma már a palában fellelhető korallok és kékkagylók növekedéséhez. Az így keletkező mállott köves talaj különböző, főleg iszapos palát tartalmazó regoszolt képez. A talaj mésztartalma sokkal nagyobb, mint a szomszédos OEM területeken; ami azzal jár, hogy a talaj pH-értéke is magasabb (a szomszédos területek 6,0 értékétől eltérően 7,5). Az egyes talajrészecskéket legnagyobb részben karbonátok tartják össze. A talaj viszonylag kevés agyagrészecskét tartalmaz, viszont magas (50 % feletti) a kőtartalma, ami azt jelenti, hogy egészen az alsó rétegekig jól szellőzött. Ez pedig – különösen a nagy mésztartalommal és az egyedi mikroflórával és mikrofaunával kiegészülve – azt jelenti, hogy az érzékszervi tulajdonságok terén e régió borai nagyon különböznek a szomszédos OEM területeken termelt boroktól. Az Uhlen Laubach borok gyakran enyhén füstös illatúak. Ízük általában testes és lágy, illetve könnyű és bársonyos. Sokkal krémesebbek, mint a szomszédos OEM területek borai. Rendszerint már nagyon rövid érlelési időszak után fogyaszthatók. Az emberi tevékenységek alapját az évezredekre visszanyúló borászati hagyomány képezi. A szőlőültetvények szárazon rakott kőfalakkal megtámasztott teraszokon történő kialakításának művészete a római korra vezethető vissza. Ezeknek az építményeknek a leírására Ausonius római költő az „amfiteátrumok” szót használta i.sz. 380-ban. A teraszokban talált, valószínűleg felajánlásnak szánt római pénzérmék további bizonyítékot jelentenek erre a gyakorlatra. Ezen a területen azóta foglalkoznak borászattal. Az új szőlőfajták (a 19. század elejétől kezdve a rizling fajta) és az új művelési módok (fejművelés, törzsművelés, illetve kordonművelés) megjelenésének köszönhetően az évszázadok során folyamatosan javult az előállított minőség. Az utóbbi évtizedek fokozódó környezettudatosságának fő eredménye, hogy a gyorsan oldódó ásványi műtrágyák alkalmazása kezd visszaszorulni. A talajban ennek következtében újból megtelepedett mikroflóra- és mikrofauna-populációknak köszönhetően erősödnek a tápanyagfelvételi és kationcserélő folyamatok, mivel a gyökérszőrökön élő mikroorganizmusok szimbiotikus kapcsolatot alakítanak ki a komplex molekulákkal. E mikroorganizmusok a transzmitterek szerepét tölthetik be a talajban található szerves anyagok és ásványok között, tovább fokozva ezzel a bor egyedi ízét.
            A fent ismertetett kapcsolat vonatkozik a Sekt b.A. borokra is.
            9.   További alapvető feltételek
            
            
               Jogi keret:
            
            A nemzeti jogszabályokban
            
               A további feltétel típusa:
            
            További címkézési követelmények
            
               A feltétel leírása:
            
            A címkéken és a csomagoláson feltüntetendő információkat az Európai Unió, a Németországi Szövetségi Köztársaság és a Rajna-vidék-Pfalz szövetségi állam hatályos jogszabályai és rendeletei határozzák meg. Az ehhez az eredetmegjelöléshez társuló hagyományos kifejezések címkén való használatának feltétele, hogy a bor előzőleg megfeleljen a hivatalos ellenőrzésen. Csak az ilyen hivatalos ellenőrzés egyedi követelményeit teljesítő borokhoz kerülhet kiadásra az a több számjegyből álló ellenőrzési szám, amellyel az ellenőrző szervet, a gazdaság számát, az ellenőrzésre benyújtott borok számát, valamint azt az évet jelölik, amelyben a benyújtást végezték vagy az ellenőrzési szám kiadása történt. A címkén fel kell tüntetni az ellenőrzési számot. A „Qualitätswein”, „Prädikatswein” és „Sekt b.A.” hagyományos kifejezések társulnak az eredetmegjelöléshez és helyettesíthetik az „OEM” megjelölést.
            
               A termékleíráshoz vezető link
            
            http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html?nn=3057588